《虎林漫成四首同吴愧庵作 其二》
清代·潘柽章

吴关一路作羁累，棘木庭前听五词。已分残形轻似叶，却怜卫足不如葵。

下堂真愧先贤训，抱璧几同楚客悲。纵使平反能苟活，他年应废《蓼莪》诗。

作者简介：（1626—1663）明末清初江南吴江人，字力田，一字圣木。潘耒子。明诸生。专精史事，曾著《国(明)史考异》，顾炎武服其精审。以南浔庄氏《明史》狱遇祸。有《明史乐府》、《观复草庐剩稿》。